Pressetekst: Omvisning i udstillingen ”Langt fra Verden”

**Kom og hør fotografen selv fortælle om fotoudstillingen: ”Langt fra Verden”**

Fotograf Daniel Bødker Sørensen viser om i særudstillingen ”Langt fra Verden – Stemningsbilleder fra Rudersdal”, der vises på Mothsgården i Søllerød.

Hør ham fortælle om sine stemningsmættede fotos, der er optaget på en lang række lokaliteter rundt om i hele Rudersdal Kommune.

Daniels fascination af landskaberne og naturen i Rudersdal startede i hans barndom, hvor han voksede op i Brede og ofte kom hos bedsteforældrene i Øverød. Han brugte mange timer i den omgivende natur ved Mølleåen, i Kirkeskoven, ad stierne mod Høje Sandbjerg og i Rude skov.

Daniels store fotoprojekt og udstilling har bragt ham ud i alle hjørner af Rudersdal Kommune. Det har givet ham et andet syn på Rudersdal-egnen og åbenbaret områdets store alsidighed og de mange smukke og foranderlige landskaber.

Daniels fotos fra udstillingen, og mange flere, er udgivet som bog, der kan købes i museumsbutikken.

**Sted:** Mothsgården, Søllerødvej 25, 2840 Holte

**Tid:** Torsdag den 28. november kl. 17 – 18

**Pris**  60 kr. pr. person, børn under 18 år gratis.

**OBS!**: Begrænset antal efter ”først til mølle-princippet”.

**Tilmelding nødvendig på tlf. 46 11 56 50**